20/08/2015 | Administración LocalMunicipal
A Coruña
Servizo de Persoal
Bases para a provisión polo sistema de libre designación do posto de traballo de Asistente de Alcaldía, aprobadas pola Concelleira delegada de Facenda e Administración, por Delegación da Xunta de Goberno Local, de data 05 de agosto de 2015.

Constitúe obxecto da presente convocatoria a provisión, polo sistema de libre designación do seguinte posto de traballo dentro do Concello da Coruña, reservado a funcionarios de carreira do subgrupo C1 de Escalas ou Corpos pertencentes a Adiministración Xeral ou Especial, e de conformidade co contido e características recollidos na vixente Relación de Postos de Traballo: Corporación: Concello da Coruña Denominación: Asistente de Alcaldía (GA4000). O posto a cubrir atópase recollido na Relación de Postos de Traballo deste Concello O complemento de destino asignado a este posto é o correspondente a nivel 22. O sistema de provisión é o de libre designación. O complemento específico anual fixado para este posto é de 18.643,52 €. Formación complementaria: idiomas. Poderán concorrer á convocatoria os funcionarios de carreira de calquera Administración Pública do subgrupo C1 de clasificación, de escalas ou corpos pertencentes a Administración Xeral ou a Administración Especial, de acordo co establecido no art.101 da Lei 7/85, reguladora de Bases do Réxime Local e o disposto na Relación de Postos de Traballo do Concello da Coruña. As instancias solicitando tomar parte no proceso selectivo dirixiranse ao Sr. Alcalde e presentaranse no Rexistro Xeral do Concello debidamente cumprimentadas, durante o prazo de quince días hábiles contados dende o seguinte ao da publicación do anuncio da convocatoria no Diario Oficial de Galicia. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. Á instancia acompañarase inescusablemente. Fotocopia do D. N. I. Un “curriculum vitae”. Ao devandito curriculum deberán acompañarse os documentos xustificativos dos meritos que se aleguen, mediante certificacións ou fotocopias compulsadas, pois non serán valorados aqueles que non queden debidamente acreditados, en todos os seus extremos, dentro do prazo de presentación de instancias. A convocatoria será resolta pola Concelleira delegada de Facenda e Administración, por delegación da Xunta de Goberno Local de data 19 de xuño de 2015, ao tratarse dun posto que se prové polo sistema de libre designación, valorando a experiencia profesional e a formación acreditada. Así mesmo, a resolución motivarase con referencia ao cumprimento por parte do candidato elixido dos requisitos e especificacións contidos nesta convocatoria. Se algún dos nomeamentos recae nun funcionario de carreira pertencente a outra administración pública, requirirase informe desta. De non emitirse o mesmo no prazo de quince días naturais, considerarase favorable, de conformidade co previsto no artigo 54.1 do Regulamento Xeral de ingreso do persoal ao servizo da Administración Xeral do Estado e de provisión de postos de traballo, aprobado por Decreto 364/1995 de 10 de marzo. Esta convocatoria e a súa resolución publicaranse nos Boletíns Oficiais correspondentes, podendo ser declarada deserta se ningún dos candidatos alcanzase o nivel suficiente para o posto, a xuízo do órgano competente. Contra a presente resolución, que esgota a vía administrativa, poderán os interesados interpoñer recurso de reposición ante a Xunta de Goberno Local no prazo dun mes contado a partir do día seguinte ao da publicación do anuncio no Diario Oficial de Galicia, de conformidade co establecido na Lei 30/92 de 26 de novembro de réxime xurídico das Administracións Públicas e Procedemento Administrativo Común, segundo a redacción dada pola Lei 4/1999 de 13 de enero, ou recurso contencioso-administrativo ante o Xulgado Contencioso-Administrativo da Coruña, no prazo de dous meses dende a citada data. A Coruña, 05 de agosto de 2015 A XUNTA DE GOBERNO LOCAL, P. D. A Concelleira delegada de Facenda e Administración Mª Eugenia Vieito Blanco